આ ચૂંટણીનાં પરિણામો પછી ઘાટકોપરની જનતામાં પ્રવીણ છેડા હવે શું કરશે એવો સવાલ ચર્ચાતો હતો. આનો જવાબ આપતાં પ્રવીણ છેડાએ મિડ-ડે LOCALને કહ્યું હતું કે ‘પ્રવીણ છેડા ઘાટકોપરની જનતા માટે અડધી રાતનો હોંકારો છે. મારી કાર્યક્ષમતા પર આજે પણ મારી જનતાને પૂર્ણપણે વિશ્વાસ છે. રાજકીય પરિબળોની રમત પૂરી થઈ ચૂકી છે. આજે પણ વીસ હજારથી વધુ યુવા વર્ગ સહિતના લોકો સોશ્યલ મીડિયા પર મારી કાર્યદક્ષતા, કાર્યશીલતા અને કાર્યક્ષમતા વિશે પૉઝિટિવ ભાવ ધરાવે છે. એને કારણે જ મને મારી હારમાં પણ મારો વિજય દેખાય છે.’